ازاي اكون شجاع ؟؟
الفكرة يا صديق إننا بنقوم بنمذجة الأمثلة  بمعنى إن كل فرد له أسلوب في التعبير عن الشجاعة واللي هي ليست مترادفة مع القوة. مثلاً: العملا اللي بييجوا يحكوا مشاكلهم الخاصة لآخر أنا بشوف في ده شجاعة فريدة. سيدنا عبدالله بن مسعود لما قرأ القرآن في صحن الكعبة زمان المشركين وهو عارف إنه لو اتعرضوله مش هيعرف يصد عن نفسه وممكن يموت فيها دي شجاعة من نوع فريد. صاحب القرية اللي جه يدعوا الناس إلى تصديق الرسل وكانت النتيجة إزه اتلموا عليه وداسوه برجليهم لحد ما قتلوه دي شجاعة من نوع فريد. القصد، إن لكل شخص طريقته في التعبير واللي مش مطلوب إنها تتفق مع مفهوم أي حد تاني عنها. بالمناسبة تحديدك للمشكلة وتعبيرك عنها دي شجاعة. الشجاعة قرار باتخاذ مواقف فيها مخاطرة محسوبة.